CELEX: 62015TN0294
Language: et
Date: 2015-06-05 00:00:00
Title: Kohtuasi T-294/15: 5. juunil 2015 esitatud hagi – ArcelorMittal Ruhrort versus komisjon

14.9.2015   
            
            
               ET
            
            
               Euroopa Liidu Teataja
            
            
               C 302/59
            
         5. juunil 2015 esitatud hagi – ArcelorMittal Ruhrort versus komisjon
   (Kohtuasi T-294/15)
   (2015/C 302/74)
   Kohtumenetluse keel: saksa
   
      Pooled
   
   
      Hageja: ArcelorMittal Ruhrort GmbH (Duisburg, Saksamaa) (esindajad: advokaadid H. Janssen ja G. Engel)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada vastavalt ELTL artiklile 264 komisjoni 25. novembri 2014. aasta otsus C(2014) 8786 (final) menetluses Riigiabi SA.33995 (2013) (ex 2013/NN) – Saksamaa, taastuvenergia toetamine ja energia suurtarbijatele taastuvenergiaseadusest tuleneva lisatasu vähendamine;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide: ELTL artikli 107 lõike 1 rikkumine
               Hageja leiab, et taastuvenergiaseadusest tuleneva lisatasu vähendamine ei ole riigiabi, sest sellega ei eraldata riigi ressursse ega loobuta riigi ressurssidest. Taastuvenergiaseadusest tuleneva lisatasu vähendamine ei ole samuti valikuline. Lisaks ei moonuta see konkurentsi ega kahjusta kaubandust siseturul.
            
         
               2.
            
            
               Teine väide: ELTL artikli 108 lõike 3 rikkumine
               Kui vastupidi hageja seisukohale peaks tegemist olema riigiabiga, ei oleks kostja siiski tohtinud hageja arvates kohustada riigiabi vastavalt ELTL artikli 108 lõikele 3 tagasi nõudma. Nimelt ei ole taastuvenergiaseadusest tuleneva lisatasu vähendamine uus abi, kuna kostja kiitis juba 2002. aastal heaks sellele eelnenud peamistes aspektides sisuliselt samasuguse korra.
            
         
               3.
            
            
               Kolmas väide: ELTL artikli 107 lõike 3 rikkumine
               Lisaks leiab hageja, et otsus rikub ELTL artikli 107 lõiget 3 ja usalduse kaitse põhimõtet. Kostja ei oleks tohtinud hinnata asjaolusid alles 28. juunil 2014 avaldatud keskkonna- ja energiaalaste riigiabi suuniste 2014-2020 alusel. Selle asemel oleks tulnud kohaldada 2008. aastal avaldatud suuniseid. 2008. aasta suuniste alusel ei oleks saanud kostja jõuda mingile muule seisukohale kui see, et väidetav riigiabi oli siseturuga kooskõlas.
            
         
               4.
            
            
               Neljas väide: ELTL artikli 108 lõike 1 ja õiguskindluse põhimõtte rikkumine
               Lõpuks leiab hageja, et kostja rikkus nii õiguskindluse põhimõtet kui ka ELTL artikli 108 lõiget 1, kuna ta tegi vaidlusaluse otsuse uut riigiabi puudutavas menetluses. Kuna kostja oli heaks kiitnud 2012. aasta taastuvenergiaseadusele eelneva korra, oleks ta pidanud tegema otsuse olemasoleva riigiabi menetluses, mitte uut riigiabi puudutavas menetluses.